turjo4nis/wikipedia-bn-dump-20250701 huggingface dataset:
বিষ্ণুপুর স্যার রমেশ ইনস্টিটিউশন

বিষ্ণুপুর স্যার রমেশ ইনস্টিটিউশন, (), পশ্চিমবঙ্গের  উত্তর চব্বিশ পরগনা জেলায় অবস্থিত একটি শতাব্দী প্রাচীন বিদ্যালয়। এটি  বর্তমানে বাংলা মাধ্যমের মাধ্যমিক ও উচ্চ মাধ্যমিক স্তরের ছেলেদের বিদ্যালয়। বিদ্যালয়ের উচ্চ মাধ্যমিক স্তরের পড়াশোনা অবশ্য সহশিক্ষামূলক।

ইতিহাস

কলকাতা হাইকোর্টের প্রখ্যাত বাঙালি বিচারপতি ও সমাজসেবক স্যার রমেশ চন্দ্র মিত্র (১৮৪০-১৮৯৯) ১৮৮০ খ্রিস্টাব্দে তার জন্মস্থান অবিভক্ত চব্বিশ পরগনা জেলার রাজারহাট-বিষ্ণুপুর গ্রামে একটি ইংরাজী মাধ্যমের বিদ্যালয় স্থাপন করেন, তার বন্ধুবর উইলিয়াম  মহেন্দ্রনাথ দাস মহাশয়ের সহযোগিতায়।
 thumb|কলকাতা হাইকোর্টে স্থাপিত রমেশচন্দ্র মিত্রর মর্মর মূর্তি |alt=
সেসময় এটির নাম ছিল বিষ্ণুপুর উচ্চ ইংরাজী বিদ্যালয়। বিচারপতি মিত্রের দান করা জমিতে ও অর্থানুকূল্যে বিদ্যালয় ভবন নির্মিত হয়। এমনকি এর পরিচালন ব্যয়ও  তিনি প্রথমদিকে বহন করতেন এবং ভবিষ্যতে বিদ্যালয়ের ব্যবস্থাপনা ব্যয় বাবদ মোটা অঙ্কের অর্থ বরাদ্দ করে ট্রাস্টও গঠন করেছিলেন। ১৮৮৮ খ্রিস্টাব্দে বিদ্যালয়টি  কলকাতা বিশ্ববিদ্যালয়ের অনুমোদন লাভ করে। ১৮৯৯ খ্রিস্টাব্দে তার প্রয়াণের পর ১৯১৪ খ্রিস্টাব্দে নতুন ভবনে স্থানান্তরিত হয় এবং  ১৯১৬ খ্রিস্টাব্দে  বিদ্যালয়টি "বিষ্ণুপুর স্যার রমেশ মিটারস্ হাই ইংলিশ স্কুল" নামে পরিচিত হয়। তারপর ১৯১৯ খ্রিস্টাব্দে তদানীন্তন প্রধান শিক্ষক জ্যোর্তিময় ঘোষের প্রস্তাব অনুসারে "বিষ্ণুপুর স্যার রমেশ ইনস্টিটিউশন " নামে পরিবর্তিত হয়। ১৯৫১ খ্রিস্টাব্দে পশ্চিমবঙ্গ মধ্য শিক্ষা পর্ষদ গঠিত হলে বিদ্যালয়টি পর্ষদের অনুমোদন পায় ১৯৫২ খ্রিস্টাব্দে এবং ১৯৬১ খ্রিস্টাব্দে উচ্চতর মাধ্যমিক বিদ্যালয় স্তরে উন্নীত হয়। ১৯৬৩ খ্রিস্টাব্দে বিজ্ঞান বিভাগের পড়াশোনা শুরু হয়।  
১৯৮০ খ্রিস্টাব্দে শতবর্ষ উদ্‌যাপিত হয়।

পরিকাঠামো

শতাব্দী প্রাচীন বিদ্যালয়টিতে পুরাতন ও নতুন  ভবনের প্রশস্ত শ্রেণীকক্ষে ষষ্ঠ  শ্রেণী হতে দ্বাদশ শ্রেণীর শিক্ষার্থীদের পঠনপাঠনের সুব্যবস্থা আছে। ৭৮ জন অভিজ্ঞ শিক্ষকমণ্ডলী ও ১৯৭৫ জন শিক্ষার্থী নিয়ে শিক্ষার্থী ও শিক্ষক বর্তমান অনুপাত ২৫:১। বিদ্যালয়টিতে শিক্ষাদানের মান বেশ উন্নত। বিদ্যালয়ে পাঠাগারে পুস্তক  সংখ্যা প্রায় ৪১৬৫ টি। পড়াশোনার মানের সাথে বিদ্যালয়ের চূড়ান্ত পরীক্ষায় শিক্ষার্থীদের  উত্তীর্ণের হার সামজস্যপূর্ণ। বর্তমানে কলা, বিজ্ঞান ও বাণিজ্য শাখা'র বিভিন্ন বিষয়ে শিক্ষাদানের ব্যবস্থা আছে বিদ্যালয়টিতে।

বিদ্যালয়টির নিজস্ব ক্রীড়াঙ্গণ বেশ প্রশস্ত। বিভিন্ন প্রথাগত শিক্ষাক্রম ছাড়াও খেলাধূলাসহ প্রথাবহির্ভূত বিষয় যেমন কর্মশিক্ষা (বাগান তৈরি করা, সার তৈরি করা, কাঠের কাজ) বিষয়ে শিক্ষাদানের ব্যবস্থা করে থাকে বিদ্যালয়টি। বিদ্যালয়ে ভারত স্কাউট এন্ড গাইডস্ ও রেড ক্রসের পৃথক গোষ্ঠী আছে।  এছাড়াও বিদ্যালয়ে ন্যাশনাল ক্যাডেট কর্পস তথা এন.সি.সি র প্রশিক্ষণ এবং বাংলার ব্রতচারী সমিতির স্থানীয় অঙ্গ সমিতি -  রাজারহাট আঞ্চলিক ব্রতচারী সমিতির র সহযোগিতায় ব্রতচারী প্রশিক্ষণেরও ব্যবস্থা আছে।

উল্লেখযোগ্য প্রাক্তনীরা

প্রধান শিক্ষক
 জ্যোতিময় ঘোষ 
 সত্যকিঙ্কর সেন
 বিপ্লব মিত্র (বর্তমান)
 প্রশান্ত কুমার মারিক

তথ্যসূত্র 

পশ্চিমবঙ্গের বিদ্যালয়
পশ্চিমবঙ্গের শিক্ষাপ্রতিষ্ঠান
১৮৮০-এ প্রতিষ্ঠিত শিক্ষাপ্রতিষ্ঠান
খানমরিচ ইউনিয়ন

খান মরিচ ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।

আয়তন 
খান মরিচ ইউনিয়নের আয়তন ২৯.৭৫ বর্গ কিলোমিটার।

প্রশাসনিক কাঠামো 
এটি জাতীয় সংসদের ৭০নং নির্বাচনী এলাকা পাবনা-৩ এর অংশ। এখানে ৩৮টি গ্রাম রয়েছে।

তথ্যসূত্র 

ভাঙ্গুড়া উপজেলার ইউনিয়ন
আল দুহাইল স্পোর্টস ক্লাব

আল দুহাইল স্পোর্টস ক্লাব (, ; সাধারণত আল দুহাইল এসসি অথবা শুধুমাত্র আল দুহাইল নামে পরিচিত) হচ্ছে দুহাইল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ২০০৯ সালে লিখউইয়া স্পোর্টস ক্লাব নামে প্রতিষ্ঠিত হয়েছে। ৯,০০০ ধারণক্ষমতাবিশিষ্ট আব্দুল্লাহ বিন খলিফা স্টেডিয়ামে লাল ঘোড়া নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় সাবরি লামুচি এবং সভাপতির দায়িত্ব পালন করছেন খলিফা বিন হামাদ বিন খলিফা আল সানি। কাতারি রক্ষণভাগের খেলোয়াড় লুইজ জুনিয়র এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল দুহাইল এপর্যন্ত ১৬টি শিরোপা জয়লাভ করেছে; যার মধ্যে ৭টি কাতার স্টার্স লিগ, ১টি কাতারি দ্বিতীয় বিভাগ এবং ৩টি কাতার আমির কাপ শিরোপা রয়েছে। করিম বুদিয়াফ, মোহাম্মদ মুসা, লুইস সেয়ারা, ইউসুফ আল আরাবি এবং তে-হি-নামের মতো খেলোয়াড়গণ আল দুহাইলের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল দুহাইল স্পোর্টস ক্লাব  

 
২০০৯-এ প্রতিষ্ঠিত ফুটবল ক্লাব
২০০৯-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
গিবস মুক্ত শক্তি

তাপগতিবিজ্ঞানে, গিবস মুক্ত শক্তি বা (গিবস শক্তি) একটি তাপগতিভিত্তিক সক্ষমতা যা স্থির তাপমাত্রা এবং চাপে তাপগতিভিত্তিক সিস্টেম দ্বারা সম্পাদিত হতে পারে সর্বাধিক বিপরীতমুখী কাজ গণনা করতে ব্যবহার করা যেতে পারে। গিবস মুক্ত শক্তি  এর এসআই একক জুল)  হল সর্বাধিক পরিমাণে অপ্রসারণক্ষম কাজ যা কোনও তাপীয় পদ্ধতিতে বন্ধ হওয়া সিস্টেম থেকে পাওয়া যায় (এমন একটি সিস্টেম যা তাপ এবং কাজ  চারপাশের পরিবেশের সাথে বিনিময় করতে পারে, তবে কোন পদার্থ(ভর) নয়)। এই সর্বাধিকটি কেবল সম্পূর্ণ বিপরীত প্রক্রিয়াতেই অর্জন করা যায় । যখন একটি সিস্টেম প্রাথমিক অবস্থা থেকে চূড়ান্ত অবস্থায় প্রত্যাবর্তী প্রক্রিয়ায় রূপান্তরিত হয়, তখন গিবস মুক্ত শক্তির হ্রাস সিস্টেম দ্বারা তার চারপাশের উপর কৃতকাজ থেকে চাপ কর্তৃক  কৃতকাজ বাদ দিয়ে পাওয়া যায়। 

গিবস শক্তি (প্রতীক ) তাপগতিবিদ্যাভিত্তিক সম্ভাবনা যা একটি সিস্টেম নির্দিষ্ট চাপ এবং তাপমাত্রায় রাসায়নিক সাম্যবস্থায় পৌঁছানোর সময় সর্বনিম্ন হয়। সিস্টেমের অন্তরজ বিক্রিয়ার স্থানাঙ্কের সাপেক্ষে ভারসাম্য বিন্দুতে অদৃশ্য হয়ে যায়। এই হিসাবে, নির্দিষ্ট চাপ এবং তাপমাত্রায় স্বতঃস্ফূর্ত প্রতিক্রিয়ার জন্য  এর মান হ্রাস পাওয়ার দরকার ।

গিবস মুক্ত শক্তিকে, মূলত লব্ধ শক্তি বলা হয়, ১৮৭০ এর দশকে যা আমেরিকান বিজ্ঞানী জোসিয়াহ উইলার্ড গিবস দ্বারা বিকশিত হয়েছিল। ১৮৭৩ সালে, গিবস এই "লব্ধ শক্তি"কে নিম্নোক্তভাবে  বর্ণনা করেছিলেন:

গিবসের মতে, বস্তুর প্রাথমিক অবস্থা এমন হওয়ার কথা যে "বস্তুটিকে বিপরীত প্রক্রিয়া দ্বারা বিলুপ্ত শক্তির রাজ্যে নিয়ে যাওয়া যেতে পারে"। তার ১৮৭৬ সালের শ্রেষ্ঠকাজ  On the Equilibrium of Heterogeneous Substances (অন দ্য ইকুইলিব্রিয়াম  অফ হেটেরোজেনাস সাবস্ট্যান্সেস), একাধিক দশাবিশিষ্ট রাসায়নিক সিস্টেমের গ্রাফিকাল বিশ্লেষণে, তিনি রাসায়নিক-মুক্ত শক্তি সম্পর্কে তার চিন্তাভাবনাকে সম্পূর্ণভাবে নিযুক্ত করেছিলেন।

যদি বিক্রিয়ক এবং উৎপাদ তাদের আদর্শ  তাপগতিভিত্তিক অবস্থায় থাকে; তবে সংজ্ঞায়িত সমীকরণটি নিম্নোক্তভাবে লেখা হয়:

তথ্যসূত্র 

ভৌত রাশি
মুগপের

মুগপের দক্ষিণ ভারতের তামিলনাড়ু রাজ্যের চেন্নাই জেলার উত্তর-পশ্চিম দিকে অবস্থিত একটি আবাসিক অঞ্চল। এটি অভ্যন্তরীণ চক্রপথের পশ্চিম দিকে অবস্থিত এবং চেন্নাই নগর নিগমের জোন ৭-অম্বাত্তুরের অন্তর্গত। এর উত্তর এবং পশ্চিম দিকে রয়েছে পাড়ি ও আম্বাত্তুর ইন্ডাস্ট্রিয়াল এস্টেটের মতো অর্থনৈতিক অঞ্চল।

উত্তর-পশ্চিম দিকে অবস্থিত মঙ্গল হ্রদ ও‌ তৎসংলগ্ন উদ্যান এই লোকালয়ের বৃহত্তম উদ্যান। মুগপের পূর্ব ও পশ্চিম দুই ভাগে বিভক্ত।

নামকরণ
মুগপ্পেরি নামে এই লোকালয়ে একটি হ্রদ ছিল, যেখান থেকে এই নামটি এসে থাকতে পারে। আবার আরেকটি জনশ্রুতি অনুসারে সন্তানহীন দম্পতিরা এই লোকালয়ের মন্দিরে প্রার্থনা করতে এলে তাদের সন্তান লাভ হতো। তামিল শব্দ 'মাক্কল' তথা জনগণ এবং তামিল শব্দ 'পেরু' অর্থাৎ প্রাপ্তি শব্দ দুটি একত্রিত করে এই স্থানের নাম এসে থাকতে পারে। এই স্থানটি পূর্বে "মাক্কল-পেরু" নামে পরিচিত ছিল যার অর্থ সন্তান লাভের কামনা। এখনো বহু দম্পতি শ্রী সন্তান শ্রীনিবাস পেরুমাল মন্দিরে সন্তান লাভের জন্য প্রার্থনা করতে আসেন।

অবস্থান
মুগপের অম্বাত্তুর ও আন্নানগরের মাঝে ১১২ নং রাজ্য সড়কের ওপর অবস্থিত৷ অম্বাত্তুরের এর কাছাকাছি অবস্থিত হওয়ার কারণে পূর্বে
থেকে পশ্চিম দিকে যাওয়া ট্রেনগুলির মাধ্যমে এটি অম্বাত্তুর, পট্টরবক্কম ও কোরট্টুরের সাথে যুক্ত। এখান থেকে তিন কিলোমিটার দূরে চেন্নাই বাস টার্মিনাসে দূরপাল্লার ট্রেন এবং বাসের টিকিট সংরক্ষণের ব্যবস্থা রয়েছে। চেন্নাই আন্তর্জাতিক বিমানবন্দর এখান থেকে ১৬ কিলোমিটার সড়ক দূরত্বে অবস্থিত। নিকটবর্তী মেট্রো রেলওয়ে স্টেশনটি হল কোয়মবেড়ু।

৪ নং জাতীয় সড়ক এবং চেন্নাই বাইপাস অম্বাত্তুরে ১১২ নং রাজ্য সড়কের সাথে যুক্ত হয়ে দক্ষিণ দিকে মাদুরবায়ল ও পেরুঙ্গলতুরের দিকে অগ্রসর হয়েছে। অম্বাত্তুর থেকে ৪ নম্বর জাতীয় সড়কে পৌঁছানোর জন্য নোলম্বুর ও অয়বক্কমের মাঝে একটি আন্ডারপাস রয়েছে।

পরিবহন

বাস পরিবহন
মুগপের লোকালয় সড়ক পরিবহন তথা বাস পরিবহনই মূখ্য। লোকাল এরিয়া ডেভেলপমেন্ট ফান্ডের বরাদ্দ অর্থে এখানে একটি বাস টার্মিনাস নির্মিত হয়েছে। প্রতিদিন গড়ে ৫০ হাজার মানুষ এই বাস টার্মিনাস ব্যবহার করে থাকেন এবং ১৫ টি রূপে মোট ৫০ টি বাস ৪০০ ট্রিপে এখান থেকে পরিচালিত হয়।

পূর্ব বাস টার্মিনাস
মুগপের পূর্ব বাস টার্মিনাসটি ১৯৯০ খ্রিস্টাব্দে চালু হয়। পাড়ি সালাইয়ের পাশে দিয়ে রেকর্ড ক্ষেত্রফল জুড়ে বিস্তৃত এই টার্মিনালটি প্রতিদিন ২১ টি বাস অস্বাভাবিক দিনের সর্বনিম্ন পাঁচ হাজার যাত্রী পরিচালনা করে। ২০১৫ খ্রিস্টাব্দে ৬ মিলিয়ন ভারতীয় মুদ্রা দেয় এটি পুনর্নবীকরণ করা হয়।

পশ্চিম বাস টার্মিনাস
মুগপের পূর্ব বাস টার্মিনাসটি ২০১২ খ্রিস্টাব্দে সংস্কার করা হয়। প্রত্যেকদিন বারোটি রুটে ২৮০ ট্রিপে প্রায় ৩৯ টি বাস দৈনিক গড়ে ৩০,০০০ যাত্রীসহ পরিচালিত হয়।

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
আল গারাফাহ স্পোর্টস ক্লাব

আল গারাফাহ স্পোর্টস ক্লাব (, ; সাধারণত আল গারাফাহ এসসি অথবা শুধুমাত্র আল গারাফাহ নামে পরিচিত) হচ্ছে আল গারাফাহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৭৯ সালের ৬ই জুন তারিখে আল ইত্তিহাদ স্পোর্টস ক্লাব নামে প্রতিষ্ঠিত হয়েছে। ২১,১৭৫ ধারণক্ষমতাবিশিষ্ট সানি বিন জাসিম স্টেডিয়ামে আল ফুহুদ নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় স্লাভিশা ইয়োকানোভিচ এবং সভাপতির দায়িত্ব পালন করছেন জাসিম বিন সামের। কাতারি আক্রমণভাগের খেলোয়াড় মুয়াইয়াদ হাসান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল গারাফাহ এপর্যন্ত ২৭টি শিরোপা জয়লাভ করেছে; যার মধ্যে ৭টি কাতার স্টার্স লিগ, ৪টি কাতারি দ্বিতীয় বিভাগ এবং ৭টি কাতার আমির কাপ শিরোপা রয়েছে। কাসেম বুরহান, মুয়াইয়াদ হাসান, ওসমান আলাউই, ভ্লাদিমির ওয়েইস এবং আহমেদ আলাউদ্দিনের মতো খেলোয়াড়গণ আল গারাফাহের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল গারাফাহ স্পোর্টস ক্লাব  

 
১৯৭৯-এ প্রতিষ্ঠিত ফুটবল ক্লাব
১৯৭৯-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
শুভ্রাংশু রায়

শুভ্রাংশু রায় বাঙালি ভারতীয় রাজনৈতিক ব্যক্তিত্ব। বীজপুর বিধানসভা কেন্দ্র  থেকে দুবার বিধায়ক নির্বাচিত হয়েছিলেন। ২০১৯ এর ২৪শে মে তিনি সর্বভারতীয় তৃণমূল কংগ্রেস ছেড়ে ভারতীয় জনতা পার্টি্তে যোগদান করেন।

রাজনৈতিক জীবন 
২০১১ সালের পশ্চিমবঙ্গ বিধানসভা নির্বাচনে তিনি বীজপুর বিধানসভা কেন্দ্র থেকে ভারতের কমিউনিস্ট পার্টি (মার্ক্সবাদী) দলের প্রার্থী ডঃ নির্ঝরীনি চক্রবর্তী কে পরাজিত করে বিধায়ক নির্বাচিত হন।

২০১৬ সালের বিধানসভা নির্বাচনে তিনি  ভারতের কমিউনিস্ট পার্টি (মার্ক্সবাদী) দলের প্রার্থী রবীন্দ্রনাথ মুখার্জি কে ৪৭ হাজার ৯৫৪ ভোটে পরাজিত করে দ্বিতীয় বার বিধায়ক নির্বাচিত হন।

২০২১  সালের বিধানসভা নির্বাচনে তিনি আবারও এই কেন্দ্র থেকে ভারতীয় জনতা পার্টি প্রার্থী হিসাবে ভোটে লড়েন এবং সর্বভারতীয় তৃণমূল কংগ্রেস প্রার্থী সুবোধ অধিকারীর কাছে  ১৩ হাজার ৩৪৭ ভোটে পরাজিত হন।

তথ্যসূত্র

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
উত্তর চব্বিশ পরগনা জেলার ব্যক্তি
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
আল আহলি স্পোর্টস ক্লাব (দোহা)

আল আহলি স্পোর্টস ক্লাব (, ; সাধারণত আল আহলি এসসি অথবা শুধুমাত্র আল আহলি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫০ সালে আল নাজাহ স্পোর্টস ক্লাব নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট হামাদ বিন খলিফা স্টেডিয়ামে আল আমিদ নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় নেবোয়শা ইয়োভোভিচ এবং সভাপতির দায়িত্ব পালন করছেন আব্দুল্লাহ ইউসুফ আল-মোল্লা। কাতারি মধ্যমাঠের খেলোয়াড় ওমিদ ইব্রাহিমি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল আহলি এপর্যন্ত ৫টি শিরোপা জয়লাভ করেছে; যার মধ্যে ৪টি কাতার আমির কাপ শিরোপা রয়েছে। আলি কাদরি, জন বেনসন, মিশাল আব্দুল্লাহ, দিওকো কালুয়িতুকা এবং নাবিল আল জাহারের মতো খেলোয়াড়গণ আল আহলির জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল আহলি স্পোর্টস ক্লাব  

আল আহলি স্পোর্টস ক্লাব
১৯৫০-এ প্রতিষ্ঠিত ফুটবল ক্লাব
১৯৫০-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
কাতার স্পোর্টস ক্লাব

কাতার স্পোর্টস ক্লাব (, ; সাধারণত কাতার এসসি অথবা শুধুমাত্র কাতার নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৭২ সালে আল ইস্তিকলাল নামে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট সুহাইম বিন হামাদ স্টেডিয়ামে রাজা নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ইউনিস আলি এবং সভাপতির দায়িত্ব পালন করছেন হামাদ বিন সুহাইম আল সানি। কাতারি মধ্যমাঠের খেলোয়াড় মুহাম্মদ আল রাবিই এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কাতার এপর্যন্ত ১৩টি শিরোপা জয়লাভ করেছে; যার মধ্যে ২টি কাতার স্টার্স লিগ, ১টি কাতারি দ্বিতীয় বিভাগ এবং ২টি কাতার আমির কাপ শিরোপা রয়েছে। মুহাম্মদ আল-রাবিই, ফাদল ওমর, মুহাম্মদ ওমর সাইদ, হামদি হাববাউই এবং মুসা মাজিদ আল-আল্লাকের মতো খেলোয়াড়গণ কাতারের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে কাতার স্পোর্টস ক্লাব  

 
১৯৭২-এ প্রতিষ্ঠিত ফুটবল ক্লাব
১৯৭২-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
১৯৬১-এ প্রতিষ্ঠিত ফুটবল ক্লাব
আল আরাবি স্পোর্টস ক্লাব (কাতার)

আল আরাবি স্পোর্টস ক্লাব (, ; সাধারণত আল আরাবি এসসি অথবা শুধুমাত্র আল আরাবি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫২ সালের ১লা এপ্রিল তারিখে আল তাহরির স্পোর্টস ক্লাব নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে ফারিগ আল-আহলাম নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আইসল্যান্ডীয় সাবেক ফুটবল খেলোয়াড় হেইমির হাৎলগ্রিমসন এবং সভাপতির দায়িত্ব পালন করছেন শেখ তামিম বিন ফাহাদ। কাতারি মধ্যমাঠের খেলোয়াড় আব্দুল্লাহ মারাফিয়া এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল আরাবি এপর্যন্ত ২২টি শিরোপা জয়লাভ করেছে; যার মধ্যে ৭টি কাতার স্টার্স লিগ এবং ৮টি কাতার আমির কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, আল আরাবির সেরা সাফল্য হচ্ছে হচ্ছে ১৯৯৪–৯৫ এশিয়ান ক্লাব চ্যাম্পিয়নশিপের ফাইনালে পৌঁছানো; যেখানে তারা থাই ক্লাব থাই ফার্মারস ব্যাংকের কাছে ১–০ গোলের ব্যবধানে পরাজিত হয়েছিল। আহমেদ ফাহতি, আব্দুল্লাহ মারাফি, বুয়ালেম খুখি, পাওলিনিয়ো এবং ওয়ান্দেরলির মতো খেলোয়াড়গণ আল আরাবির জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল আরাবি স্পোর্টস ক্লাব  

আল আরাবি স্পোর্টস ক্লাব
১৯৫২-এ প্রতিষ্ঠিত ফুটবল ক্লাব
১৯৫২-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
আল ওয়াক্রাহ স্পোর্টস ক্লাব

আল ওয়াক্রাহ স্পোর্টস ক্লাব (, ; সাধারণত আল ওয়াক্রাহ এসসি অথবা শুধুমাত্র আল ওয়াক্রাহ নামে পরিচিত) হচ্ছে আল ওয়াক্রাহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫৯ সালে আল ওয়াক্রাহ যুব ক্লাব নামে প্রতিষ্ঠিত হয়েছে। ৪০,০০০ ধারণক্ষমতাবিশিষ্ট আল জানুব স্টেডিয়ামে সবজে নীল তরঙ্গ নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় তিনতিন মার্কেস এবং সভাপতির দায়িত্ব পালন করছেন শেখ খলিফা বিন হাসান। কাতারি আক্রমণভাগের খেলোয়াড় মুহাম্মদ বিন ইত্তু এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল ওয়াক্রাহ এপর্যন্ত ১০টি শিরোপা জয়লাভ করেছে; যার মধ্যে ২টি কাতার স্টার্স লিগ, ২টি কাতারি দ্বিতীয় বিভাগ এবং ১টি কাতারি স্টার্স কাপ শিরোপা রয়েছে। ওয়াহিদ মুহাম্মদ, আহমেদ ফাদিল, আলু হুসাইন রিহিমা, সেবাস্তিয়ান সায়েস এবং মহসিন মুতাওয়ালির মতো খেলোয়াড়গণ আল ওয়াক্রাহের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল ওয়াক্রাহ স্পোর্টস ক্লাব  

 
১৯৫৯-এ প্রতিষ্ঠিত ফুটবল ক্লাব
১৯৫৯-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
আল সাইলিয়াহ স্পোর্টস ক্লাব

আল সাইলিয়াহ স্পোর্টস ক্লাব (, ; সাধারণত আল সাইলিয়াহ এসসি অথবা শুধুমাত্র আল সাইলিয়াহ নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৯৫ সালের ১০ই অক্টোবর তারিখে আল কাদসিয়াহ স্পোর্টস ক্লাব নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট হামাদ বিন খলিফা স্টেডিয়ামে আল শাহওয়ানি নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন তিউনিশীয় সাবেক ফুটবল খেলোয়াড় সামি তরাবিলসি এবং সভাপতির দায়িত্ব পালন করছেন শেখ নাসির বিন হামাদ। কাতারি রক্ষণভাগের খেলোয়াড় নাদির বিলহাজ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল সাইলিয়াহ এপর্যন্ত ৮টি শিরোপা জয়লাভ করেছে; যার মধ্যে ৩টি কাতারি দ্বিতীয় বিভাগ এবং ১টি কাতারি স্টার্স কাপ শিরোপা রয়েছে। মাজদি সিদ্দিক, মুস্তাফা হাফিস, গ্রেগরি গোমিস, ফাওজি আইশ এবং মুমুনি দাগানোর মতো খেলোয়াড়গণ আল সাইলিয়াহের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল সাইলিয়াহ স্পোর্টস ক্লাব  

 
১৯৯৫-এ প্রতিষ্ঠিত ফুটবল ক্লাব
১৯৯৫-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
উম্ম সালাল স্পোর্টস ক্লাব

উম্ম সালাল স্পোর্টস ক্লাব (, ; সাধারণত উম্ম সালাল এসসি অথবা শুধুমাত্র উম্ম সালাল নামে পরিচিত) হচ্ছে উম্ম সালাল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৭৯ সালে আল তাদামুন ক্লাব নামে প্রতিষ্ঠিত হয়েছে। ২১,১৭৫ ধারণক্ষমতাবিশিষ্ট সানি বিন জাসিম স্টেডিয়ামে বারজানের বাজপাখি নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মরক্কী সাবেক ফুটবল খেলোয়াড় আজিন বিন আসকার এবং সভাপতির দায়িত্ব পালন করছেন আব্দুলআজিজ বিন আব্দুলরহমান আল-সানি। কাতারি গোলরক্ষক বাবা মালিক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, উম্ম সালাল এপর্যন্ত ৫টি শিরোপা জয়লাভ করেছে; যার মধ্যে ১টি কাতার আমির কাপ এবং ৩টি কাতারি দ্বিতীয় বিভাগ শিরোপা রয়েছে। ইসমাইল মাহমুদ, ইসমাইল দাহকানি, বাবা মালিক, ইয়ানিক সাগবো এবং মাহমুদ আল মাওয়াসের মতো খেলোয়াড়গণ উম্ম সালালের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে উম্ম সালাল স্পোর্টস ক্লাব  

 
১৯৭৯-এ প্রতিষ্ঠিত ফুটবল ক্লাব
১৯৭৯-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
দিলপাশার ইউনিয়ন

দিলপাশার ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।

ইতিহাস 
চলনবিল বিধৌত দিলপাশার ইউনিয়ন পরিষদ ১৯৮৩ সালে প্রতিষ্ঠিত হয়। প্রতিষ্ঠাতা কালের প্রথম চেয়ারম্যান ছিলেন নব কুমার ঘোষ। বর্তমান তারই ছোট ভাই অশোক কুমার ঘোষ দ্বিতীয় বার চেয়ারম্যান নির্বাচিত হয়েছেন।

প্রশাসনিক কাঠামো 
দিলপাশার ইউনিয়ন ভাঙ্গুরা উপজেলার আওতাধীন ৪নং ইউনিয়ন পরিষদ। এখানে ২০টি গ্রাম রয়েছে।

হাট-বাজার 
 বেতুয়ান হাট
 দিলপাশার  বাজার
 পুইবিল বাজার
 পুইবিল হাট

খাল ও নদী 
ইছামতি নদী
গুমাতি নদী
 ধোনারগারার খাল
 দিলপাশার খাল

তথ্যসূত্র 

ভাঙ্গুড়া উপজেলার ইউনিয়ন
আল খুর স্পোর্টস ক্লাব

আল খুর স্পোর্টস ক্লাব (, ; সাধারণত আল খুর এসসি অথবা শুধুমাত্র আল খুর নামে পরিচিত) হচ্ছে আল খুর ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৬১ সালে আল তায়ুন স্পোর্টস ক্লাব নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট আল খুর স্পোর্টস ক্লাব স্টেডিয়ামে আল ফোরসান নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ভিনফ্রিড শাফার এবং সভাপতির দায়িত্ব পালন করছেন খলিফা বিন আহমেদ আল সানি। কাতারি মধ্যমাঠের খেলোয়াড় হিলাল মুহাম্মদ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল খুর এপর্যন্ত ৩টি শিরোপা জয়লাভ করেছে; যার মধ্যে ১টি কাতারি দ্বিতীয় বিভাগ শিরোপা রয়েছে। বাবা গেয়ে, রেজা শানবিহ, হিলাল মুহাম্মদ, মাদসন এবং জুলিও সেসারের মতো খেলোয়াড়গণ আল খুরের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 
  
 কাতার ফুটবল অ্যাসোসিয়েশনের ওয়েবসাইটে আল খুর স্পোর্টস ক্লাব  

 
১৯৬১-এ প্রতিষ্ঠিত ফুটবল ক্লাব
১৯৬১-এ কাতারে প্রতিষ্ঠিত
কাতার স্টার্স লিগের ক্লাব
কাতারের ফুটবল ক্লাব
সামিট গ্রুপ

সামিট গ্রুপ হলো একটি বাংলাদেশী বৃহত্তম ব্যবসায়িক শিল্পগোষ্ঠী। এই গোষ্ঠীর অধীনে শিল্পগুলির মধ্যে রয়েছে বিদ্যুৎ, বন্দর, ফাইবার অপটিকস ও আবাসন খাত।

ইতিহাস 
বাংলাদেশের সর্ববৃহৎ অবকাঠামো উন্নয়নকারী প্রতিষ্ঠান, যা দেশের বেসরকারি বিদ্যুৎ উৎপাদন খাতের মোট ইনস্টলড ক্যাপাসিটির ১৮% ও দেশের মোট ইনস্টলড ক্যাপাসিটির ৭% সরবরাহ করে। সামিটের মোট ১৪টি বিদ্যুৎকেন্দ্র আছে এবং বাংলাদেশের দ্বিতীয় ফ্লোটিং স্টোরেজ অ্যান্ড রিগ্যাসিফিকেশন ইউনিট (এফএসআরইউ)-এর মালিকানা ও পরিচালনার দায়িত্বে আছে, যা দৈনিক ৫০০ মিলিয়ন ঘনফুট এলএনজি পুনরায় তরলীকৃত প্রাকৃতিক গ্যাসে রূপান্তরিত করতে সক্ষম। 

সামিট গ্রুপ বিদ্যুৎ, বন্দর, ফাইবার অপটিকস ও আবাসন খাতে ব্যবসা পরিচালনা করে এবং সামিটের সকল সম্পদ বাংলাদেশেই অবস্থিত। ১৯৯৭ সালে সামিট গ্রুপ দেশের প্রথম স্বতন্ত্র বিদ্যুৎ উৎপাদনকারী প্রতিষ্ঠান (আইপিপি), খুলনা পাওয়ার কোম্পানি লিমিটেড প্রতিষ্ঠা করে। 

সামিটের বিদ্যুৎ উৎপাদনকারী ও জ্বালানি-সংক্রান্ত প্রতিষ্ঠানগুলোর হোল্ডিং কোম্পানি হলো সামিট করপোরেশন লিমিটেড (এসসিএল)। সামিট গ্রুপ ২০১৬ সালে সামিট পাওয়ার ইন্টারন্যাশনাল লিমিটেড (এসপিআইএল) নামে সিঙ্গাপুরে নিবন্ধিত হয়। একই বছর সামিট পাওয়ার ইন্টারন্যাশনাল বাংলাদেশে নিবন্ধিত সামিট করপোরেশন লিমিটেডকে অধিগ্রহণ করে, যা বিশ্বব্যাংকের ইন্টারন্যাশনাল ফাইন্যান্স করপোরেশন (আইএফসি) দ্বারা আর্থিকভাবে সমর্থিত ছিল। ২০১৯ সালে জাপানের বৃহত্তম পাওয়ার জেনারেশন কোম্পানি জেরা, এসপিআইএল-এর ২২% অংশীদারিত্ব গ্রহণ করে এবং বর্তমানে এটি এসপিএল-এর দ্বিতীয় বৃহত্তম অংশীদার।

সংস্থার তালিকা 

 সামিট ইন্ডাস্ট্রিয়াল অ্যান্ড মার্কেন্টাইল কর্পোরেশন (প্রাইভেট) লিমিটেড
 কসমোপলিটান ট্রেডার্স (প্রাইভেট) লিমিটেড
 কসমোপলিটান ফাইন্যান্স লিমিটেড
 সামিট পাওয়ার লিমিটেড
 সামিট টারবাইন ডিভিশন
 সামিট শিপিং লিমিটেড
 সামিট কমিউনিকেশনস লিমিটেড
 সামিট অ্যালায়েন্স পোর্ট লিমিটেড
 ইউনাইটেড সামিট কোস্টাল অয়েল লিমিটেড
 সামিট এশিয়া প্যাসিফিক পিটিই. লিমিটেড
 রিসোর্সেস অ্যান্ড সলিউশনস লিমিটেড
 সামিট ডেভেলপারস লিমিটেড
 সামিট টাওয়ার্স লিমিটেড

আরও দেখুন 

 বাংলাদেশের কোম্পানির তালিকা

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট

বাংলাদেশের সম্মিলিত কোম্পানি
চট্টগ্রাম স্টক এক্সচেঞ্জে তালিকাভুক্ত কোম্পানি
প্রবর্তক স্কুল এন্ড কলেজ

প্রবর্তক স্কুল এন্ড কলেজ (পূর্বনাম: প্রবর্তক বিদ্যাপীঠ) চট্টগ্রামের প্রবর্তক মোড়ে অবস্থিত একটি শিক্ষাপ্রতিষ্ঠান। এটি ১৯৩০ সালে স্কুল হিসেবে প্রতিষ্ঠিত হয় এবং দীর্ঘ যাত্রার ধারাবাহিকতায় ২০১৪ সালে এর কলেজ সেকশন চালু করা হয়। ২০২৩ সাল থেকে এই প্রতিষ্ঠানে ভোকেশনাল শাখার কার্যক্রমও যুক্ত হয়। বহিরাগত শিক্ষার্থীদের পাশাপাশি প্রবর্তক অনাথ আশ্রমের শিশুরা এই স্কুলে  পড়াশুনা করে।

ইতিহাস 

১৯৩০ সালে ১৬ জুলাই প্রবর্তক বিদ্যাপীঠ চট্টগ্রামের প্রাণকেন্দ্রে পাঁচলাইশে প্রতিষ্ঠিত হয়। ২০১৪-১৫ শিক্ষাবর্ষে প্রতিষ্ঠানটি উচ্চ মাধ্যমিক স্তরে উন্নীত হয়, যেখানে বিজ্ঞান, মানবিক এবং ব্যবসায় শিক্ষা শাখার পাঠদান করা হয়। ১৯৮৪ সালে মাধ্যমিক ও  ২০২২ সালে উচ্চ মাধ্যমিক স্তর এমপিওভুক্তকরণ করা হয়। বর্তমানে এখানে প্রাথমিক, নিম্ন মাধ্যমিক, উচ্চ মাধ্যমিক ও এসএসসি (ভোকেশনাল) স্তর চালু আছে।

অবস্থান 
এটি পাঁচলাইশ থানায় অবস্থিত। এর থেকে আধ মাইল দূরেই চট্টগ্রাম মেডিকেল কলেজের অবস্থান। প্রতিষ্ঠানটির পাশেই রয়েছে প্রবর্তক সংঘ।

শিক্ষার্থী 
বাংলাদেশ শিক্ষাতথ্য ও পরিসংখ্যান ব্যুরোর তথ্যমতে ২০২৪ সালে প্রাথমিক স্তরে ৩৬, নিম্ন মাধ্যমিক স্তরে ৫৭১, মাধ্যমিক স্তরে ৩৪৯, উচ্চ মাধ্যমিক স্তরে ৩৪০ জন মিলে মোট ১২৯৬ শিক্ষার্থী শিক্ষাগ্রহণ করছে।

ফলাফল ও র‍্যাংকিং

ফলাফল  

 এইচএসসি পরীক্ষার ফলাফল

২০১৬ থেকে ২০২৪ সাল পর্যন্ত প্রতিষ্ঠানের মোট ১২৪৩ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ১০১৩ জন এবং ফেল করেছে ২৩০ জন। ১০ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৮১.৫০%, এবং জিপিএ ৫ প্রাপ্তির হার ছিল ০.৮০%।

 এসএসসি পরীক্ষার ফলাফল

২০০৯ থেকে ২০২৪ সাল পর্যন্ত প্রতিষ্ঠান থেকে মোট ২৬৫২ জন শিক্ষার্থী এসএসসি পরীক্ষায় অংশগ্রহণ করে। এর মধ্যে পাস করেছে ২২৭৫ জন এবং ফেল করেছে ৩৭৭ জন। ৫৫ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৮৫.৭৮%, এবং জিপিএ ৫ প্রাপ্তির হার ছিল ২.০৭%।

 জেএসসি পরীক্ষার ফলাফল

২০১০ থেকে ২০১৯ সাল পর্যন্ত প্রতিষ্ঠান থেকে মোট ২৫৭৭ জন শিক্ষার্থী জেএসসি পরীক্ষায় অংশগ্রহণ করে। এর মধ্যে পাস করেছে ২১৮৩ জন এবং ফেল করেছে ৩৯৪ জন। ৫০ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৮৪.৭১%, এবং জিপিএ ৫ প্রাপ্তির হার ছিল ১.৯৪%।

র‍্যাংকিং 
 ২০২৪ সালের স্কুল র‍্যাংকিং

২০২৪ সহপাঠী স্কুল র‍্যাংকিং অনুযায়ী, কলেজটি জাতীয় পর্যায়ে ৩৪৭৮ তম, বোর্ডে ১৯৫ তম, বিভাগে ৭৭৪ তম এবং জেলার মধ্যে ২১৯ তম স্থানে অবস্থান করেছে।

তথ্যসূত্র

বহিঃসংযোগ 

 

১৯৩০-এ প্রতিষ্ঠিত শিক্ষাপ্রতিষ্ঠান
চট্টগ্রামের বিদ্যালয়
চট্টগ্রাম জেলার মহাবিদ্যালয়
বাংলাদেশ কারিগরি শিক্ষা বোর্ডের অন্তর্ভুক্ত শিক্ষাপ্রতিষ্ঠান